- Բացարձակապես ոչ, որովհետև «Բարգավաճ Հայաստանն» ասել է, որ բոլոր ձևաչափերում մասնակցելու է, որտեղ նպատակը մեկն է` ունենալ ազատ, արդար ընտրություններ: Մեր կուսակցության մյուս ներկայացուցիչը` ես, մասնակցում եմ ԱԺ նախագահի առաջարկությամբ ստեղծված աշխատանքային խմբին, որի գործառույթներն ըստ էության նույնաբովանդակ են գրեթե, ինչ-որ քառյակի նախաձեռնությունը: Մեր մեկ այլ ներկայացուցիչ` Արամ Սաֆարյանը« մասնակցում է «Հանրապետական» կուսակցության գործադիր մարմնի անդամ Դավիթ Հարությունյանի նախաձեռնությամբ ստեղծված աշխատանքային խմբի գործունեությանը: Այսինքն, «Բարգավաճ Հայաստանը» չի առաջնորդվում կանխավարկածով, թե այս ձևավաչափում հավաքված են թույլ քաղաքական ուժեր, իսկ այս մի ձևաչափում քաղաքական ուժեր են, որոնց անկեղծությանը չպետք է հավատալ: Մենք մասնակցում ենք բոլոր ձևաչափերում, որոնք հայտարարում են, որ իրենց նպատակն արդար է, ազնիվ է և բոլորն ուզում են ազատ, արդար ընտրություններ անցկացնել: Մեզ համար կարևոր չէ, թե նախաձեռնությունն ումն է: Մասնակցությունը, աշխատանքը ցույց կտա, թե յուրաքանչյուր քաղաքական ուժ որքանով էր ազնիվ իր մղումների մեջ, ժողովուրդն իր գնահատականը մայիսի 6-ին կտա: Այն, որ «Ժառանգության» վարքագիծն ուղղակիորեն անհասկանալի է, հայտարարում ենք թե´ մենք, թե´ ՀԱԿ-ի և թե ՀՅԴ-ի պատասխանատուները: Պարզապես զվարճալի է` անտրամաբանական վերջնագրեր ներկայացնելով փորձել հետ կանգնել ձեռք բերված պայմանավորվածություններից: Դա իրենց խնդիրն է. եթե անգամ «Ժառանգությունը» չմասնակցի այս նախաձեռնությանը եռյակի ձևաչափով` ԲՀԿ, ՀԱԿ և ՀՅԴ, նախաձեռնությունը գործելու է, որովհետև ԲՀԿ-ի նպատակը մեկն է` անել հնարավորը ընտրությունների արդար ընթացքը վերահսկելու համար: